โอ้กะจู๋ ฟังชื่ออาจทะแม่งๆ เป็นชื่อของเจ้าของร้านมาตั้ง เป็นร้านที่ขายสลัดเป็นหลัก และมีอาหารที่ทานคู่ เช่น สเต็ก ของทอด เป็นต้น ร้านอยู่ที่สันทราย ติดถนน หาได้ไม่ยาก เพราะป้ายใหญ่เห็นชัดเจน คนเยอะมาก ร้านเปิดตั้งแต่กลางวันจนถึงค่ำ ที่แปลกใจคือคนเยอะมากทั้งวัน รถจอดแน่นตลอด เรื่องของรสชาติอาหาร ถือว่าอร่อยใช้ได้ สลัดสด สะอาด จัดจานสวยงามน่าทาน ยิ่งสั่งคู่กับสเต็กเป็นเซท ยิ่งเข้ากัน อร่อยมากๆ ไม่เลี่ยนจนเกินไป จานที่ได้ใหญ่ทีเดียวเพราะมีทั้งสเต็กและสลัด ได้เยอะ ไม่หวงของ น้ำสลัดก็มีให้เลือกหลายอย่างตามใจชอบ รวมถึงชนิดของสลัดด้วย ของทอด ทานเล่น อีกเยอะ ราคาก็ตามคุณภาพ ถ้าสลัดอย่างเดียวก็ไม่แพงมาก แต่ถ้าสั่งอย่างอื่นมาด้วยก็ราคาสูงตามชนิด